Iremelis
Iremelis (bašk. Ирәмәл, rus. Иремель) – kalnų masyvas pietų Uralo kalnuose, Rusijoje, Baškirijos respublikoje, (šiaurės vakaruose ribojasi su Čeliabinsko sritimi). Aukščiausia viršūnė – Didysis Iremelis (1589 m). Mažasis Iremelis (1449 m) yra už 6 km šiaurės rytuose. Irmelyje prasideda Belajos upė. Susidaręs iš kvarcitų ir kristalinių skalūnų. Šlaituose auga spygliuočių miškai, aukščiau – kalnų tundra. Aukščiausia Pietų Uralo viršūnė Jamantau (1638 m) yra nutolusi 53 km nuo Didžiojo Iremelio.